Forma patvirtinta

Vilkaviškio r. Gražiškių gimnazijos direktoriaus

2020 m. rugsėjo 1 d. įsakymu Nr. V.M-132

priedas Nr. 5

14 metų ir vyresnių vaikų mokymo(si) pagal pagrindinio ugdymo programą

SUTARTIS Nr.

20 m. \_\_\_\_\_\_\_\_\_\_\_\_\_\_\_\_d.

Gražiškiai

**Vilkaviškio r. Gražiškių gimnazija** (kodas 190486624)**,** Sūduvos g. 21A, Gražiškių mstl., 70340 Vilkaviškio r. sav. (toliau – **Švietimo teikėjas**), atstovaujamas ***direktorės Gritos Launikonės***, (viena šalis), ir prašymą pateikęs asmuo (toliau – **Mokinys**) (kita šalis)

(vardas, pavardė, asmens kodas arba gimimo data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas, el. paštas)

Mokinio tėvams (globėjams, rūpintojams) (toliau – Tėvai) sutinkant, sudaro šią sutartį:

### I Skyrius

### SUTARTIES OBJEKTAS

1. Švietimo teikėjas įsipareigoja Mokinį mokyti pagal **Pagrindinio ugdymo programą (kodas 201001101).**

### II Skyrius

## SUTARTIES ŠALIŲ ĮSIPAREIGOJIMAI

1. **Švietimo teikėjas įsipareigoja:**
	1. Vadovaujantis nustatyta tvarka bendru Mokinio, Tėvų ir gimnazijos vadovo sutarimu, atsižvelgus į Mokinio mokymosi poreikius, specialiuosius ugdymosi poreikius ir gimnazijos galimybes, organizuoti mokymo procesą ***grupinio*** mokymosi forma ***kasdieniu*** mokymo proceso organizavimo būdu ir pagal galimybes sudaryti sąlygas tenkinti jo / jos specialiuosius ugdymosi ir saviraiškos poreikius.
	2. Sudaryti Mokiniui sveikas ir saugias ugdymosi sąlygas, kad mokinys galėtų įgyti bendrąsias kompetencijas ir pagrindinį išsilavinimą, laiduoti kokybišką Bendrųjų pagrindinio ugdymo programų vykdymą.
	3. Objektyviai ir nešališkai vertinti Mokinio pasiekimus ir pažangą.
	4. Ugdyti vertybines, dorovės, pilietines, tautines bei patriotines nuostatas.
	5. Prireikus teikti Mokiniui socialinę pedagoginę, specialiąją pedagoginę, psichologinę, pirminę medicinos pagalbą, užtikrinti korektišką informacijos panaudojimą.
	6. Teikti informaciją Mokinio tėvams apie jų vaiko ugdymosi sąlygas ir mokymosi pasiekimus, sudaryti galimybę naudotis elektroniniu dienynu.
	7. Sudaryti galimybes Mokiniui ugdymosi procese naudotis gimnazijos vadovėlių fonde esančiais vadovėliais, gimnazijos biblioteka, jos fondais, skaitykla, kompiuteriais, internetu, sporto sale ir sportiniu inventoriumi, lankyti neformaliojo švietimo užsiėmimus savo poreikiams tenkinti ir saviraiškai ugdyti.
	8. Išduoti Mokinio pažymėjimą mokymosi laikotarpiui nustatyta tvarka.
	9. Spręsti Mokinio tėvų raštiškus prašymus dėl vaiko ugdymo formų, turinio individualizavimo, kitų klausimų.
	10. Kelti Mokinį į aukštesnę klasę arba palikti kartoti kursą, skirti papildomus darbus Švietimo, mokslo ir sporto ministro nustatyta tvarka.
	11. Skatinti Mokinį už labai gerą mokymąsi ir elgesį, arba taikyti drausmines nuobaudas Mokiniui, pažeidusiam sutarties sąlygas, gimnazijos vidaus tvarkos taisyklėse numatyta tvarka
	12. Mokinio šalinimo iš gimnazijos klausimą spręsti Gimnazijos tarybos posėdyje vadovaujantis šią tvarką reglamentuojančiais teisės aktais.
	13. Laiku išduoti Mokiniui jo įgytą išsilavinimą liudijančius dokumentus ir kt. reikalingus dokumentus, nutraukus Sutartį, vadovaujantis galiojančiu Pažymėjimų ir brandos atestatų išdavimo tvarkos aprašu ir Mokiniui visiškai atsiskaičius su gimnazija už paimtas materialines vertybes bei atsiskaičius už padarytą materialinę žalą.
2. **Mokinys įsipareigoja:**
	1. Pagal savo gebėjimus ir poreikius stropiai mokytis pagal Pagrindinio ugdymo programą iki 16 metų ir įgyti išsilavinimą.
	2. Sąžiningai atlikti pedagogų paskirtas užduotis.
	3. Laikytis visų Sutarties sąlygų, mokinio elgesio ir gimnazijos vidaus tvarką reglamentuojančių taisyklių. Punktualiai ir reguliariai lankyti gimnaziją (pamokas ir klasių valandėles), laikytis mokinio elgesio normų, gerbti mokytojus ir kitus gimnazijos bendruomenės narius.
	4. Savarankiškai pasirinkti dorinio ugdymo (tikybos arba etikos) programą, pasirenkamuosius dalykus, formaliojo švietimo programas papildančias programų modulius, neformaliojo švietimo būrelius.
	5. Laiku, iki einamųjų metų rugsėjo 15 d., pasitikrinti sveikatą ir pateikti gimnazijai reikiamą informaciją apie sveikatos būklę.
	6. Informuoti klasės vadovą apie sveikatą ir specialiuosius poreikius, jei tai turi įtakos ugdymo procesui.
	7. Neprieštarauti higienos patikrinimams gimnazijoje.
	8. Užtikrinti Mokinio punktualų ir reguliarų gimnazijos lankymą.
	9. Mokiniui susirgus ar dėl kitų svarbių priežasčių negalint atvykti į gimnaziją, informuoti klasės vadovą žinute el. dienyne, el. pašte, SMS žinute ar telefono skambučiu. Laikytis gimnazijos pamokų lankomumo apskaitos, kontrolės ir gimnazijos nelankymo prevencijos tvarkos aprašo reikalavimų.
	10. Analizuoti savo ugdymosi pasiekimus ir pažangą, elgesį gimnazijoje.
	11. Atlyginti gimnazijai padarytą materialinę žalą, padedant Tėvams, vadovaujantis Civilinio kodekso 6.275 straipsnio nuostata.
	12. Dalyvauti gimnazijos renginiuose ir susirinkimuose, išrinkus – gimnazijos savivaldoje.
	13. Dalyvauti socialinėje veikloje talkinti gimnazijai tvarkant aplinką ir organizuojant renginius.
	14. Neprieštarauti, kad foto, fono ir video medžiaga su Mokinio atvaizdu, daryta gimnazijos pamokų, renginių ir ugdomojo proceso metu būtų naudojama gimnazijos veiklos viešinimo tikslais.
	15. Neprieštarauti, kad asmens duomenys būtų tvarkomi asmens bylose, informacinėse ir registrų sistemose apskaitos tikslais.
	16. Neprieštarauti, kad gimnazija tvarkytų Mokinio asmens duomenis vadovaujantis galiojančiomis gimnazijos asmens duomenų tvarkymo taisyklėmis.
	17. Virtualioje erdvėje neskleisti kitų asmenų privatumą pažeidžiančios informacijos. Pamokų metu nesinaudoti mobiliojo ryšio priemonėmis (telefonais ar kt.)., nefotografuoti neįrašinėti kitų bendruomenės narių pokalbių, vaizdų, gimnazijoje nesinaudoti ir nesinešioti garso stiprinimo aparatūros.
	18. Gimnazijoje ir jos teritorijoje nerūkyti, nevartoti, neplatinti ir neturėti tabako, cigarečių ir elektroninių cigarečių, alkoholio, kvaišalų, narkotinių ir psichotropinių medžiagų, ginklų ir sveikatai pavojingų daiktų, nežaisti azartinių lošimų.
3. **Mokinio tėvai (globėjai, rūpintojai) įsipareigoja:**
	1. Padėti Mokiniui laikytis šios sutarties sąlygų.
	2. Aprūpinti Mokinį gimnazisto uniforma, sportine apranga ir individualiomis mokymosi priemonėmis (pratybų ir rašymo sąsiuviniais, rašymo priemonėmis, skaičiuotuvu, piešimo priemonėmis ir kitomis).
	3. Bendradarbiauti su gimnazijos direktoriumi, mokytojais, kitais specialistais, teikiančiais specialiąją, psichologinę, socialinę pedagoginę pagalbą, sveikatos priežiūrą, sprendžiant Mokinio ugdymosi klausimus

ir vykdyti jų rekomendacijas; lankytis Tėvų susirinkimuose, bent kartą per 3 mėnesius susitikti su klasės vadovu individualiam pokalbiui.

* 1. Nedelsiant informuoti gimnazijos pedagogus (klasės vadovą, socialinį pedagogą ar administracijos atstovą), jeigu šeimoje susiklostė Mokinio ugdymui(si) nepalankios aplinkybės.
	2. Iki einamųjų metų rugsėjo 15 dienos prisijungti prie elektroninio dienyno ir nuolat stebėti sūnaus / dukters ugdymosi pasiekimus ir bendradarbiauti su dėstančiais mokytojais. Dalyvauti gimnazijos veiklos tobulinimo procese: teikti pasiūlymus, dalyvauti apklausose, pildyti anketas ir pan., išrinkus – dalyvauti savivaldoje;
	3. Neprieštarauti, kad gimnazija tvarkytų Tėvų asmens duomenis vadovaujantis galiojančiomis gimnazijos asmens duomenų tvarkymo taisyklėmis.
	4. Užtikrinti Mokinio saugumą už gimnazijos teritorijos ribų.

### III Skyrius

### SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

1. Sutartis, sudaryta \_\_\_\_\_\_\_\_ metams, įsigalioja nuo jos pasirašymo dienos ir galioja, kol mokinys baigs pagrindinio ugdymo programą.
2. Sutartis gali būti pakeista arba nutraukta atskiru šalių susitarimu – neatsiejama šios sutarties dalimi.
3. Švietimo teikėjas turi teisę vienašališkai nutraukti sutartį, tik prieš tai panaudojęs būtinas drausminimo priemones už grubius sutarties pažeidimus, vadovaudamasis Lietuvos Respublikos teisės aktais.
4. Kai sutartis nutraukiama Švietimo teikėjo iniciatyva, apie sutarties nutraukimą Mokinys ir Tėvai informuojami raštu.
5. Mokinys turi teisę vienašališkai nutraukti sutartį, gavęs Tėvų raštišką sutikimą ir pateikęs Švietimo teikėjui prašymą raštu. Mokinys privalo užtikrinti, kad tęs mokymąsi kitoje ugdymo įstaigoje, jei jam nėra suėję 16 metų.

### IV Skyrius

### GINČŲ SPRENDIMAS

1. Ginčytini ugdymo proceso organizavimo, Švietimo teikėjo veiklos, sutarties pažeidimo klausimai sprendžiami Gimnazijos taryboje, atskirais atvejais – dalyvaujant Vilkaviškio rajono savivaldybės administracijos atstovams arba apskundžiami Lietuvos Respublikos administracinių bylų teisenos įstatymo nustatyta tvarka.
2. Sutartis sudaryta dviem egzemplioriais, turinčiais vienodą juridinę galią (vienas – Mokiniui ir jo Tėvams, antras – Švietimo teikėjui).

**Sutarties šalių parašai:**

***Švietimo teikėjas***

*Vilkaviškio r. Gražiškių gimnazijos direktorė \_\_\_\_\_\_\_\_\_\_\_\_ Grita Launikonė*

 (parašas) (vardas, pavardė)

A.V.

***Mokinys* \_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (mokinio vardas, pavardė)

***Sutinku, kad mano sūnus / dukra / globotinis (14–16 metų asmuo) pasirašytų šią Sutartį ir įsipareigoju vykdyti sutarties sąlygas bei Lietuvos Respublikos Švietimo įstatymo 47 straipsnyje numatytas teises ir pareigas:***

 *\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(tėvas, mama, globėjas) (parašas) (vardas, pavardė)

SUTARTIS NUTRAUKTA 20....m..............................mėn. ..... d. Direktoriaus 20...-.......-...... įsakymas Nr. .......................

Priežastis /pagrindas ..............................................................................................................................................................